Mit mea wia 20.000 Hightech-Firmen is Minga  de Spitzn unta dena deitschn Technologiestandortn. Es san oba aa vui andare Branchen z Minga stoak vatretn. Wichtige Wirtschoftszweige z Minga san Tourismus, Foazeig- und Maschinenbau, Elektrotechnik und Softwareindustrie. Minga is aa a wichtiga Finanzplotz und des wichtigste Vasicharungszentrum vo Deitschland. De Stod sowia de Vorstod Planegg san a bedeitenda Standort fia Biotechnologie. Owa aa ois Medienstandort hod de Stod a grosse Bedeitung. Z Minga hom wäidweit, noch New York, de moastn Valog ian Sitz; Fernseh- und Fuimindustrie san in da Stodt und in da unmittlboan Umgebung vatretn (Fernsehindustrie z Untafehring und Fuimindustrie z Geiselgasteig und z Greawoid). De Messe Minga is a bedeitenda Messeplotz. Mit Allianz SE, BMW, Linde AG, MAN, Münchener Rück und Siemens hom sechs DAX-Unternehman z Minga ian Haptsitz. Damit belegt de Stod vor Düsseldorf und Frankfurt am Main mit je drei DAX-Unternehma an Spitzenplotz in da deitschtn Statistik dazua. Unta den Städd mit Fortune Global-500-Unternehmen is Minga 2008 wejdweit af Rang 9 glegn.[16]